《次韵宾老过会稽访余同游禹庙龙瑞宫晚归二首 其一》
宋代·刘一止

十载江湖客，重来霜鬓侵。事如春昼梦，山似故人心。

步屧攀崭绝，移舟出窈深。他时林樾底，归去话登临。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。